Á föstudaginn tók Guðrún Jónsdóttir formaður stjórnar húsnæðissamvinnufélagsins Búmanna fyrstu skóflustunguna að íbúðar - og verslunarhúsnæði við Þjóðbraut 1 á Akranesi . Byggingin verður sex hæðir ásamt bílakjallara . Á 1. hæð verður verslunar - og þjónusturými þar sem verslunin Módel / Ormsson og Landsbankinn verða til húsa . Á 2. hæð er gert ráð fyrir samkomusal ásamt þjónusturými sem enn er óráðstafað . Á 3. - 6. hæð verða alls 24 íbúðir og hefur verið gengið frá samningum við Búmenn hsf. um kaup á þeim . Það er Sveinbjörn Sigurðsson hf. byggingarverktaki , sér um alla umsjón með hönnun hússins og reisir bygginguna . Hönnuðir eru Cubus Design ehf. , Víðsjá ehf. og RTH Rafteiknistofa . Byggingin verður samtals um 6.450 fermetrar að flatarmáli . Að sögn Halldórs Karlssonar verkefnastjóra hjá SS vertökum hefst jarðvinna á næstu dögum og áætlað er að framkvæmdum ljúki haustið 2008 .